Държавен вестник, бр. 77, 2002 г., стр. 49

Б Р О Й  77
Д Ъ Р Ж А В Е Н   В Е С Т Н И К
С Т Р .  49
МИНИСТЕРСТВО
НА ФИНАНСИТЕ
НАРЕДБА № 6
от 25 юли 2002 г.
за реда за наблюдение и осигуряване на про-
зрачност на държавните помощи
Г л а в а  
п ъ р в а
ОБЩИ ПОЛОЖЕНИЯ
Чл. 1. Тази наредба определя реда за на-
блюдение и осигуряване на прозрачност на
държавните помощи в Република България.
Г л а в а  
в т о р а
СИСТЕМА ЗА НАБЛЮДЕНИЕ И КООРДИ-
НАЦИЯ НА ДЪРЖАВНИТЕ ПОМОЩИ
Раздел I
Наблюдение на държавните помощи
Чл. 2. Министърът на финансите наблюда-
ва и анализира предоставянето на държавни-
те помощи на централно, областно и общинс-
ко ниво и осъществява цялостната координа-
ция на дейностите, свързани с политиката на
държавните помощи.
Чл. 3. (1) Всеки, който предоставя държав-
ни помощи, периодично следи и уведомява
министъра на финансите за всички планове
за промени в европейското законодателство и
практика, засягащи държавните помощи в
областта, за която отговаря (стоманодобив,
автомобилостроене, регионални помощи и др.).
(2) Когато предоставящият държавни по-
мощи установи, че предлаганите промени в
европейското законодателство и практика
засягат или могат да засегнат важни интере-
си на страната в областта, за която отговаря,
изпраща в едномесечен срок от датата на пуб-
ликуването или научаването на тези промени
в Министерството на финансите писмено ста-
новище по проблема, в което се включват:
1. цялата информация за предлаганите
промени в европейското законодателство и
практика;
2. конкретните интереси, които се засягат
и/или противоречия с нашето законодателст-
во в процеса на хармонизирането му;
3. конкретни предложения за решаване на
проблема и позиция на българската страна.
(3) След получаване на становището по ал. 2
министърът на финансите при необходимост
провежда консултации с Европейската коми-
сия в съответствие с чл. 7 и 8 от Правилата за
прилагане на разпоредбите относно държав-
ните помощи (ДВ, бр. 77 от 2001 г.) с цел на-
миране на взаимноприемливо решение.
Чл. 4. Министерството на финансите съв-
местно с Европейската комисия извършва
оценка на максималния интензитет на помощ-
та и на специфичния местен обхват на облас-
тите в Република България, определени в § 1,
т. 9 от допълнителната разпоредба на Правил-
ника за прилагане на Закона за държавните
помощи (ДВ, бр. 68 от 2002 г.), приемливи за
национална регионална помощ. За целта Ми-
нистерството на финансите разработва реги-
онална карта на държавните помощи, която
се одобрява от Министерския съвет, след кое-
то се приема от Съвета по асоцииране Бълга-
рия—Европейски съюз.
Раздел II
Информационна система за наблюдение
на държавните помощи
Чл. 5. (1) Информационната система за
наблюдение на държавните помощи на цент-
рално, областно и общинско ниво представля-
ва компютъризирана мрежа, която включва
компютърно и мрежово оборудване, стандар-
тизирани формуляри, стандартен и специали-
зиран софтуер, мерки за защита на данните,
специализирана интернет страница, обучени
кадри и др. Чрез системата се осъществява
наблюдение, регистрация и обмен на инфор-
мация относно нововъзникнали или измене-
ние на съществуващи държавни помощи, в
реално време и независимо от мястото на
тяхното възникване.
(2) Информацията, постъпваща чрез систе-
мата, се използва от Министерството на фи-
нансите за постоянно наблюдение на държав-
ните помощи при подготовката на консоли-
дирания годишен доклад за държавните по-
мощи, за текуща актуализация на регистъра
на държавните помощи, за изготвяне на спе-
цифични доклади, експертизи и становища по
конкретни случаи на държавни помощи, изис-
кани от българското правителство и от Евро-
пейската комисия.
Чл. 6. Чрез информационната система за
наблюдение на държавните помощи се осъщес-
твява регистрация и незабавен обмен на ин-
формация между Министерството на финан-
сите и Комисията за защита на конкуренцията
по отношение на уведомления за държавни
помощи, решения на Комисията за защита на
конкуренцията, изменения в законодателство-
то и практиката, справочна и друга информа-
ция, гарантираща подобряването на прозрач-
ността на държавните помощи на всички нива.
Раздел III
Координация на дейността по наблюдението
на държавните помощи
Чл. 7. (1) Министърът на финансите осъ-
ществява цялостната координация на всички
дейности, свързани с политиката, наблюде-
нието и контрола на държавните помощи на
национално, областно и общинско ниво.
(2) Министърът на финансите координира
дейността относно всички въпроси, засягащи
държавните помощи, предоставени в Бълга-
рия или в страните—членки на Европейския
съюз, и се консултира с Европейската коми-
сия с оглед тяхното решаване.
(3) Всеки, който предоставя или админист-
рира държавни помощи, предоставя на ми-
нистъра на финансите исканата от него ин-
формация, осигурява му достъп до своя регис-
тър на държавните помощи, изгражда необхо-
димия административен капацитет и пред-
приема необходимите действия, позволяващи
на министъра на финансите да осъществява
ефективно наблюдение и координация на дър-
жавните помощи.